ΚΑΝΟΝΙΣΜΟΣ (ΕΚ) αριθ. 388/1999 ΤΗΣ ΕΠΙΤΡΟΠΗΣ της 19ης Φεβρουαρίου 1999 για τροποποίηση του κανονισμού (ΕΚ) αριθ. 1292/98 για τον καθορισμό του προβλεπομένου ισοζυγίου εφοδιασμού των Καναρίων Νήσων σε προϊόντα του τομέα των μεταποιημένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, περί ειδικών μέτρων όσον αφορά ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΚ) αριθ. 1292/98 της Επιτροπής (3) έχει καθορίσει το προβλεπόμενο ισοζύγιο σε μεταποιημένα οπωροκηπευτικά για τις Καναρίους Νήσους για την περίοδο από 1ης Ιουλίου 1998 έως 30 Ιουνίου 1999 7 ότι το ισοζύγιο αυτό είναι δυνατόν να αναθεωρηθεί 7 ότι οι ποσότητες που καθορίσθηκαν για ορισμένα προϊόντα πρόκειται να χρησιμοποιηθούν πλήρως 7 ότι πρέπει, συνεπώς, με βάση τις σημερινές ανάγκες της αγοράς των Καναρίων Νήσων, να αυξηθούν οι ποσότητες για ορισμένα προϊόντα κατά τη διάρκεια της περιόδου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1292/98 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Φεβρουαρίου 1999.